open-index/open-wikipedia-markdown huggingface dataset:
Gressblomsterfluer

* fjellgressblomsterflue
* kort gressblomsterflue
* lang gressblomsterflue

**Gressblomsterfluer** (slekten *Melanostoma*) er en gruppe av fluer som tilhører familien blomsterfluer (Syrphidae). Gruppen omfatter over 50 beskrevne arter, av disse finnes tre i Norge.

## Utseende
Små, slanke blomsterfluer, svarte (inkludert ansiktet), blanke med mer eller mindre omfattende lyse støvflekker, vanligvis med gule flekker på bakkroppen som hos hunnen gjerne er trekantede. De skiller seg fra den nærtbeslektede slekten *[[Platycheirus]]* på at beina alltid er slanke. Vingene er glassklare. Larvene er litt gjennomsiktig grønne.

## Levevis
Gressblomsterfluene er ofte meget tallrike på gressenger, men også på våtmark, i lysninger i skogen og på ulike slags kulturmark. De besøker mange slags blomster,  og kan være aktive ved så lave temperaturer som 8 ° celsius. De spiser mest pollen. I likhet med svært mange andre Syrphinae lever larvene av bladlus. De overvintrer som larver, voksne fluer kan påtreffes hele sommerhalvåret.

Alle fluer gjennomgår en fullstendig forvandling, med et puppestadium mellom stadiet som larve og voksen.

## Systematisk inndeling med norske arter

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** familie **[[blomsterfluer]]** (Syrphidae)
****** underfamilie Syrphinae
******* slektsgruppe Melanostomini
******** slekten **gressblomsterfluer**, *Melanostoma* Schiner, 1860 – vel 50 arter. I Norge:
********* fjellgressblomsterflue, *[[Melanostoma dubium]]* (Zetterstedt, 1838)
********* kort gressblomsterflue, *Melanostoma mellinum* (Linnaeus, 1758)
********* lang gressblomsterflue, *[[Melanostoma scalare]]* (Fabricius, 1794)

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Syrphinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5
* Nielsen, Tore R. 1999. *Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae).* NINA Fagrapport 035. Norsk institutt for naturforskning.
* Nielsen, Tore R. *Syrphidae checklist - Norway.* www.syrphidae.com/checklist.php  - Sjekkliste over norske arter.
* Fauna Europaea Web Service (2004) Fauna Europaea version 1.1, www.faunaeur.org 
* Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): *Contributions to a Manual of Palaearctic Diptera.* 3: 81-139. Science Herald, Budapest.
* Torp, E. 1994. *Danmarks svirrefluer (Diptera: Syrphidae).* Apollo Books, Stenstrup.

## Eksterne lenker
*  
* www.syrphidae.com/ – the Syrphidae website 
* Norsk Entomologisk forening – for deg som vil lære mer om insekter.
Malahat Nasibova

**Malahat Nasibova** (født 6. mars 1969 i Nakhitsjevan) er en aserbajdsjansk journalist og menneskerettighetsforkjemper. I 2009 ble hun tildelt Raftoprisen for sin «modige og urokkelige innsats for en fri og uavhengig presse». Med eget liv som innsats rapporterer hun om maktmisbruk, menneskerettighetskrenkelser og korrupsjon i den isolerte, autonome, aserbajdsjanske eksklaven Nakhitsjevan. 

Nasibova arbeider idag som journalist for det uavhengige informasjonsbyrået Turan. Hun er også korrespondent for Radio Free Europe/Radio Liberty (RFE/RL) og leder menneskerettighetsorganisasjonen Democracy and NGO's Development Resource Senter i Nakhitsjevan. Nasibova er en sterk stemme for ytringsfrihet og menneskerettigheter i Aserbajdsjan.

## Kampen for borgerrettigheter i Aserbajsdjan
Aserbajdsjan er et land hvor korrupsjon når alle nivå av samfunnet. Nasibova og andre borgerrettighetsaktivister kjemper en kamp for gjennomsiktighet og åpenhet i et samfunn hvor korrupsjonen hindrer demokratisk, såvel som økonomisk utvikling. Tross Aserbajdsjans store oljeforekomster kommer lite av pengene befolkningen til gode.  
 
I 2001 ble Aserbajdsjan medlem av Europarådet i håp om at menneskerettighetssituasjonen skulle forbedres. De aserbajdsjanske myndighetene har ikke imøtekommet kravene fra Europarådet og fortsett å arrestere journalister og politiske aktivister. Nasibova og flere av hennes kollegaer og bekjente har blitt arrestert. En av disse var Novruzali Mammadov, som etter 10 års fengsling døde 10. august 2011.

### Ektefellens arrestasjon
I 2007 ble Malahats ektemann, Ilqar, arrestert etter å ha kritisert myndighetene. 6. desember ble han dømt til 3 måneder i fengsel for injurier mot en statlig ansatt. Ilqar jobber sammen med Malahat for menneskerettigheter og ytringsfrihet i Aserbajdsjan. Deres aktivisme har ført til arrestasjoner, vold og drapstrusler. 

## Radio Free Europe
Malahat Nasibova er korrespondent for Radio Free Europe/Radio Liberty (RFE/RL), en radiostasjon rapporterer om menneskerettigheter og demokratisk utvikling i land som har begrenset presset- og ytringsfrihet, som Aserbajdsjan og spesielt Nakhitsjevan, som Malahat arbeider i. 

## Referanser


## Kilder
* Raftoprisvinner
Villarreal

**Villarreal** (valensiansk: *Vila-real*) er en by i den spanske provinsen Castelló og holder til i regionen Valencia. Den har om lag  innbyggere og ligger på Spanias østkyst.

Byen produserer keramiske fliser, som er hovednæringen for Villarreal. Fotballaget Villarreal CF kommer fra byen.

## Referanser


## Eksterne lenker
*
Crusellstipendet

**Crusellstipendet** (svensk: *Crusellstipendiet*) ble innstiftet i 1987 av foreningen ”Musik i Linköping” og gis til unge lovende svenske dirigenter.

Stipendet bærer Bernhard Henrik Crusells navn. Crusell var fra 1818 kapellmester for begge livgrenadjärregementenes musikkorps i Linköping.

«Stipendiet har som formål å fremme stipendiatens musikalske og kunstneriske utvikling.»

## Stipendiater
Kateřina Baďurová

**Kateřina Baďurová** (født 18. desember 1982 i Ostrava) er en tsjekkisk friidrettsutøver (stavhopper). 

Baďurová deltok i OL 2004 i Athen, der hun endte på 12.-plass. 
I VM 2007 i Osaka satte hun ny personlig rekord og nasjonsrekord med et hopp på  4,75, et resultat som innebar sølvmedalje. I begynnelsen av 2008 skadet hun seg under trening og gikk glipp av OL 2008.

## Referanser


## Eksterne lenker
*
Lashinda Demus

**Lashinda Demus** (født 10. mars 1983 i Inglewood, California) er en amerikansk friidrettsutøver (hekkeløper).

I OL 2004 i Athen ble hun nummer fem i semifinalen på 400 meter hekk. I VM 2005 i Helsingfors tok hun sølvmedaljen etter verdensrekordinnehaveren Julija Petsjonkina.

Etter noen års fravær fra friidrettsbanen løp hun på 52,63 i et stevne i Monaco før VM 2009 i Berlin. I VM-finalen tok hun sølvmedaljen på 52,96, slått av Melaine Walker fra Jamaica. I samme mesterskap ble hun verdensmester i stafetten over 4 x 400 meter.

Demus ble olympisk mester på 400 meter hekkk i Sommer-OL 2012 i London.

## Referanser


## Eksterne lenker
*
Espira Gruppen

**Espira Gruppen AS** er en norsk privat barnehageaktør som siden 1992 har bygget nær 150 barnehager i Norge. Gjennom driftsselskapet Espira barnehager AS drifter selskapet 100 av disse i egen regi (pr oktober 2018). Espira Gruppen har over 2500 ansatte og flere enn 9500 barn i Norge går i en Espira-barnehage. Selskapet het tidligere **Barnebygg**, men skiftet navn til Espira våren 2009. Økt fokus på drift av barnehager var bakgrunnen for navneskiftet. 

Selskapet står for drift av egne barnehager, økonomiske støttefunksjoner, kursing og utdanning av pedagoger, myndighetskontakt og bygging av barnehager. Satsingsområdene er språk, realfag og bevegelse. Espira har en samarbeidsavtale med Forskerfabrikken om å fremme realfag blant barn. 

Styreleder i Espira Gruppen er Marcus Strömberg. Administrerende direktør er Marit Lambrechts. Strömberg er VD i Espiras eier, AcadeMedia. Espira Gruppen AS har kontorer i Kopervik, Oslo og Bergen.

## Historikk
Espira ble etablert av Einar Magne Jansen i 1992, under navnet Barnehagebygg. Fra 1992 til 2002 bygde selskapet 150 barnehager. I dag er Espira en del av AcadeMedia som er Nord Europas ledende private utdanningsaktør. 

## Referanser


## Eksterne lenker
*
Dionicio Cerón

**Dionicio Cerón** (født 9. oktober 1965 i Toluca de Lerdo) er en meksikansk tidligere friidrettsutøver som konkurrerte i langdistanseløping, deriblant maraton.

Ceróns fremste meritt er sølvmedaljen i maraton fra VM 1995 i Göteborg, der han bare ble slått av Martín Fiz. Han har også vunnet maratonløp i London og Rotterdam.

## Personlig rekord
* Maraton – 2:12.13

## Referanser


## Eksterne lenker
*
Ejnar Westling-stipendet

**Ejnar Westling-stipendet** (svensk: *Ejnar Westling-stipendiet*) utdeles av *[[SKAP]]* *(Svenska Kompositörer Av Populärmusik)* og den nærstående *Stiftelsen [[Ejnar Westling]]s Minnefond*. Stipendiater pekes ut av *SKAPs* styre og det er ikke mulig å søke å få stipendet.
 
## Stipendiater
*2006 – John Ulf Anderson og Håkan Steijen.
Norsk Stålkonstruksjonspris

**Norsk Stålkonstruksjonspris** er en ærespris som utdeles hvert annet år til en stålkonstruksjon. 

«Prisen er ment å oppmuntre til anvendelse av stål og gi opphav til nye idéer og inspirerende løsninger. Prisen deles 
ut til en stålkonstruksjon som har kvaliteter både hva angår estetikk, teknikk og økonomi. Konstruksjonen skal være bygd i Norge og ferdigstilt i løpet av de siste tre år. 
Prisen består av et diplom som tildeles byggherre, arkitekt, rådgivende ingeniør og stålentreprenør.»  

Norsk Stålforbund og Norsk Forening for Stålkonstruksjoner står bak utdeling av prisen som første gang ble utdelt i 1991.

## Prisvinnere

## Referanser


## Eksterne lenker
*Norsk Stålkonstruksjonspris – Norsk Stålforbund
*Arkitektur.no – Stålkonstruksjonsprisen 
*
Vikki

**Vikki** er et kvinnenavn og et etternavn. Fornavnet har opprinnelse som en engelsk kjæleform av *[[Victoria (navn)|Victoria]]* som igjen har opprinnelse i latinske *victor*, «seierherre».

## Utbredelse

|}

Ifølge Statistisk sentralbyrå så er det i 2009 29 personer i Norge med Vikki som etternavn, og seks kvinner i Norge med Vikki som første fornavn.

## Kjente personer med navnet

* Vikki Carr (f. 1941), amerikansk sanger

## Referanser


## Eksterne lenker
* Statistisk sentralbyrå
*
Thor 6

**Thor 6** er en norsk tv- og kommunikasjonssatellitt som eies av Telenor Satellite Broadcasting. Den ble skutt opp torsdag 29. oktober 2009 med Ariane 5 ECA launcher fra Centre spatial guyanais i Fransk Guyana. Oppskytingen var vellykket, og etterfulgte oppskytingen av Thor 5 fra Baikonur den 11. februar 2008. 

Satellitten er bygget av Thales Group i Cannes i Frankrike. Den skal tilby parabol-TV (DTH) og telekommunikasjonstjenester i Norden, Baltikum, Øst-Europa og Midtøsten. I den nordiske regionen blir TV-tilbyderen Canal Digital hovedkunden. Thor 6 befinner seg på 1 grad vest, samme sted som Thor 5 og Thor 3. 

Thor 6 erstatter etterhvert Thor 3, som har vært i drift i drøye elleve år. Thor 6 har en forventet levetid på minst femten år, avhengig av drivstoffbruk under navigasjon og kursretting.

## Referanser


## Eksterne lenker
* ECA - oppskytingen fra Fransk Guyana.
* ECA - atskillelse av satellitten over Øst-Afrika og Det indiske hav.
Kirsten Bolm

**Kirsten Bolm** (født 4. mars 1975 i Köln) er en tysk friidrettsutøver (hekkeløper).

Bolm slo igjennom i 1994 da hun ble juniorverdensmester på 100 meter hekk. Hennes første store meritt som senior kom ikke før i 2002, da hun tok sølv på 60 meter hekk i innendørs-EM.  I EM i Göteborg i 2006 tok hun sølv på 100 meter hekk etter hjemmefavoritten Susanna Kallur.

I 2007 ble Bolm nummer tre i innendørs-EM i Birmingham.

## Referanser


## Eksterne lenker
*
Elisabetta Perrone

**Elisabetta Perrone** (født 9. juli 1968 i Camburzano) er en italiensk friidrettsutøver (kappgjenger).

Perrone deltok i VM 1993 i Stuttgart, der kom hun på fjerdeplass på 10&nbsp;km. I VM 1995 tok hun sølv etter russiske Irina Stankina. Under OL 1996 i Atlanta ble det sølv etter russiske Jelena Nikolajeva. VM 1997 og EM 1998 gav skuffende resultater (henholdsvis 10.- og 11.-plass).

I VM 1999 hadde IAAF endret distansen for damene, som nå konkurrerte over 20&nbsp;km. Her kom hun på 21.-plass. Det gikk bedre i VM 2001 da hun vant bronse. I EM 2002 ble hun nummer seks, og under OL 2004 endte hun på 18.-plass.

## Referanser


## Eksterne lenker
*
Tom Klausen

**Tom Klausen** (født 18. juli 1927, død 28. mai 1980) var en norsk oboist, blant landets ypperste blåsere i sin generasjon. Han spilte i Oslo Filharmoniske Orkester fra 1952 til 1964 og i Kringkastingsorkestret fra 1968 til sin død i 1980.

Som ung spilte han blikkfløyte og trompet. Klausen ervervet svennebrev i gullsmedfaget som 19- åring.  Han solgte også bonger på Bjerke Travbane og spilte trompet i danseband og i Garden. Klausen studerte obo fra han var tyve, og han var i tre år oboist i Forsvarets Stabsmusikkorps før  han kom til Filharmonisk Selskaps Orkester der han virket fra 1952 til 1964 som solooboist . Fra 1955 til rundt 1964 spilte han også i Den Norske Blåsekvintett, et kammermusikkensemble med blåsere fra Filharmonien og Kringkastingsorkestret. Med Alf Andersen fremførte han ofte Gunnar Sønstevolds *Dialoger for fløyte og obo* i NRK radio (1957).  

Klausen var aktiv som orkestermusiker frem til sin død selv om han i mange år drev gullsmedbutikk og derved  utøvde to fag, musikken og gullsmedfaget, i en anstrengende vekselvirkning. Han var medlem av Den norske Frimurerorden.

Klausen var også pedagog for blant andre Sunniva Gjønnæss, Håvard Norang og Brynjar Hoff. Han dirigerte korps og orkestre som Bærum Janitsjarorkester og Oslo Politiorkester, senere også Bærum Orkesterforening. Kolbotn Konsertorkester ledet han 1967–80.  Borge Musikkorps ledet han 1975–77. Han var en hyppig benyttet instruktør ved Nasols orkesterkurs.

Klausen var født i Oslo, men bodde fra 1955 og frem til sin død på Nesodden.

## Diskografi
(Ufullført)
* Kringkastingsorkestret: *Ut mot havet/Solregn* (1968)
* Reidar Thommessen/Kringkastingsorkestret: *Please Say It Once Again/Garden of Memories* (1969)
* Kringkastingsorkestret: *[[Light Music from Norway Vol. 9]]* (1970)
* Kringkastingsorkestret: *[[Ut mot havet (Kringkastingsorkestret-album)|Ut mot havet]]* (1971)
* Finn Kalvik: *[[Tusenfryd og grå hverdag]]* (1971)
* Kringkastingsorkestret: *[[Light Music from Norway Vol. 11]]* (1973)
* Fontana: *[[Favoritter fra Ønskekonserten]]* (1973)
* The Pussycats: *[[Touch Wood]]* (1973)
* Lars Hauge: *[[Viser på Haugevis]]* (1974)
* Egil Hovland: *[[Lilja &ndash; Ord om kjærleik frå høgsongen for resitasjon og orkester op.61]]* (1975)
* Kristian Hauger: *[["Når kastanjene blomstrer" &ndash; Kristian Hauger-melodier|«Når kastanjene blomstrer» – Kristian Hauger-melodier]]* (1975)
* RCA: *[[Music Greetings from Norway Vol. 1]]* (1976)
* Philips: *[[Solid norsk gull Vol. 2]]* (1976)
* Tvers: *[[Tvers II]]* (1976)
* Johan Halvorsen, Sigbjørn Bernhoft Osa, Kringkastingsorkestret og Øivind Bergh: *[[Fossegrimen op. 21 • Mascarade 12 • Suite]]* (1978)
* Wenche Foss: *[[Wenche Foss (album)|Wenche Foss]]* (1980)
* Norges Røde Kors: *[[Lytt til Norge &ndash; 1905&ndash;1980]]* (1980)
* Henki Kolstad: *[[Jul i skomakergata (album)|Jul i skomakergata]]* (1980)
* Richard Kjelstrup: *[[Portrett (Richard Kjelstrup-album)|Portrett]]* (1995)
* Finn Kalvik *[[71 81]]* (2001)
* Arne Nordheim: *[[Listen &ndash; The Art of Arne Nordheim]]* (2002)

## Referanser
1,039/Smoothed Out Slappy Hours

***1,039/Smoothed Out Slappy Hours*** er en samling av tidlige innspillinger gjort av det amerikanske punkrockbandet Green Day. Albumet regnes ofte som det første studioalbumet til Green Day, men det er ikke korrekt. *[[39/Smooth]]* er det første studioalbumet, mens *1,039/Smoothed Out Slappy Hours* er en samling som inkluderer alle sangene fra EP-ene *[[Slappy]]* og *[[1,000 Hours]]* forutenom sporene fra *39/Smooth*.

## Sporliste
#«At the Library» – 2:28
#«Don't Leave Me» – 2:39
#«I Was There» – 3:36
#«Disappearing Boy» – 2:52
#«Green Day» – 3:29
#«Going to Pasalacqua» – 3:30
#«16» – 3:24
#«Road to Acceptance» – 3:35
#«Rest» – 3:05
#«The Judge's Daughter» – 2:34
#«Paper Lanterns» – 2:25
#«Why Do You Want Him?» – 2:33
#«409 in Your Coffeemaker» – 2:54
#«Knowledge» (Operation Ivy cover) – 2:20
#«1,000 Hours» – 2:26
#«Dry Ice» – 3:45
#«Only of You» – 2:46
#«The One I Want» – 3:06
#«I Want to Be Alone»

### Opprinnelse for sangene
*Spor 1-10 er fra *[[39/Smooth]]* (1990)
*Spor 11-14 er fra *[[Slappy]]* (1990)
*Spor 15-18 er fra *[[1,000 Hours]]* (1989)
*Spor 19 er fra *The Big One Compilation* som er et samlealbum med låter fra diverse punkband fra East Bay og Los Angeles

## Eksterne lenker
*
The Bergen Pipe Band

**The Bergen Pipe Band** ble stiftet 14. oktober 2009 av nåværende *Pipe Major* Chris Jones. Bandet holder til i Bergen, og har mange aktive medlemmer i alle aldre og nivåer.

## Bakgrunn
Bandet har sine røtter i Bergen Pipeband som ble startet opp i september 2005 av Chris Jones og Kirstine Folmann. The Bergen Pipe Band ble stiftet etter en splittelse av det opprinnelige *Bergen Pipeband* i Bergen Pipes & Drums og  The Bergen Pipe Band. Det nydannede *The Bergen Pipe band* har videreført det musikalske repertoir av tradisjonelle skotske melodier som Bergen Pipeband spilte, men har også nye komposisjoner med større musikalsk bredde på spillelisten

## Aktiviteter
The Bergen Pipe Band består av både sekkepiper og trommer, og har opptrådt i norsk TV og radio, samt spilt ved flere større arrangementer, blant annet årlig deltagelse i Pillargurifestivalen i Otta, Lillehammerreveljen sammen med Hans Majestet Kongens Garde og Oslo Caledonian Pipeband, som de jevnlig samarbeider med. Gruppen er dessuten assosiert med Nøsteboden, Hansakontoret og Det Glade Bergen, og har spilt årlig i prosesjoner på 17. mai i Bergen. Også ved diverse Buekorps-arrangement har bandet medvirket. Bandet har dessuten hatt samarbeidsprosjekter med andre typer musikkinstrument enn sekkepiper og trommer, f.eks. julekonsert med Gamlekarmusikken (brassband), orgel, Studentersangforeningen i Bergen i Nykirken  desember 2009, Greenland Whalefishers, m.fl.

## Eksterne lenker
* 
* Brønnøysundregisteret
Angorakatt

**Angorakatt** eller **tyrkisk angora** (tyrkisk: Ankara kedisi) er en katterase med utspring fra avl i Tyrkia.

## Utseende og gemytt
Denne katten er grasiøs og atletisk, med sped benstamme og silkemyk pels. 

Katten er liten til middels stor når den er ferdig utvokst. Den har ingen underpels, og pelsen skinner når den beveger seg. Den finnes i alle farge- og mønstervarianter, bortsett fra dem som kan tyde på hybridisering. De er livlige og blir ansett som morsomme av oppdrettere. 

Hodet har en myk trekant, med smal snute som fortsetter ansiktets linjer, uten pinch ved værhårsputene. Øyefargen er ikke avhengig av pelsfargen, men på utstillinger anses det at øynene og pelsfargen må gå i harmoni med hverandre. 

## Opprinnelse
Enkelte skriftlige kilder om rasen gjentar fremdeles den usannsynlige hypotesen om at den stammer fra den ville Pallas-katten; tartarene skal ha temmet Pallas-katten og brakt den til Tyrkia. Tyrkerens halvlange pels er muligens et resultat av en mutasjon for hundrevis av år siden i en isolert tamkattpopulasjon i Sentral-Asia. 

Rasen oppsto på 1400-tallet. Angorakatter fra Tyrkia kom først til Frankrike og Storbritannia på 1600-tallet. På begynnelsen av 1900-tallet hadde utkryssavl til andre langhårsraser faktisk ført til utslettelse av rasen utenfor Tyrkia. Rasen ble reddet takket være et avlsprogram i Ankaras zoologiske hage. Rasen er nå beskyttet i Tyrkia. Oppdrettere i Sverige, Storbritannia og USA importerte katter fra Tyrkia etter andre verdenskrig og startet et vellykket avlsprogram. 

## Kilder
*«Alle Verdens Katter» Forfatter: Bruce Fogle''
Don’t (sang)

**«Don't»** er en amerikansk sang, skrevet av Jerry Leiber og Mike Stoller. Den ble gjort kjent av Elvis Presley.

Sangen ble spilt inn av Presley i Radio Recorders, Hollywood, 6. september 1957.
«Don't» ble utgitt på RCA Victor 47-7150 (single) og RCA Victor 20-7150 (78-plate) 7. januar 1958. Produsent var Steve Sholes.

I 2002 spilte David Gilmour en versjon av sangen på en konsert. Den ble utgitt på DVD-platen *David Gilmour in Concert*. 

## Norske versjoner
Ragnar «Joker» Pedersen har skrevet en norsk tekst. Den norske tittelen er «Dumt». Øivind «King Kong» har spilt inn sangen. Den ble utgitt på singlen Ape Plater APES-8102 i 1981.

Eldar Vågan har skrevet en senere norsk tekst. Hans norske tittel er «Dumt». Vazelina Bilopphøggers har spilt inn sangen. Den ble utgitt på LP-platen *[[Musikk tel arbe']]* (Slagerfabrikken/Opal SLP 99007) i 1986.

## Listeplasseringer

«Don't» var den ellevte nummer én-hiten for Presley på den amerikanske Billboard Hot 100-listen.

## Referanser
Relativ fruktoseindeks

**Relativ fruktoseindeks** er en tallverdi (mellom 1,0 og 0,0) som viser hvor stor andel av karbohydratene, i et næringsmiddel, som er eller blir metabolisert (omdannet) til fruktose. 
Med andre ord, viser relativ fruktoseindeks forholdet mellom fruktoseekvivalenter og glukoseekvivalenter i næringsmiddelet. 

Når kroppen skal fordøye og forbrenne karbohydrater fra maten, blir karbohydratene først brutt ned (omdannet) til én eller begge av de to sukkertypene fruktose og glukose. Derfor kan man altså si at all karbohydratholdig mat inneholder *fruktoseekvivalenter* og/eller *glukoseekvivalenter*.

For eksempel: 
Ren fruktose har en relativ fruktoseindeks 1,0;
Ren glukose  har relativ fruktoseindeks  0,0;
Sukrose (vanlig matsukker) har relativ fruktoseindeks 0,5
(det vil si at kroppen omdanner vanlig matsukker til 50 % fruktose og 50 % glukose);
Sorbitol (ofte brukt som kunstig søtningsmiddel) har relativ fruktoseindeks 1,0.

Merk at betegnelsen:  **Fruktoseindeks** (eller: **Absolutt Fruktoseindeks**) kan tenkes å bli brukt om en angivelse av hvor mange gram fruktose(/omdannede fruktoseekvivalenter) det er i 100 gram av et næringsmiddel. Derfor er det viktig å ta med: «relativ», når det faktisk er relativ fruktoseindeks man vil referere til.

De enkelte, kjemisk rene, karbohydratene vil alltid ha den samme verdien for relativ fruktoseindeks. Derimot i naturlige matvarer (for eksempel grønnsaker, korn og frukt), vil det være variasjoner både i mengden karbohydrat og i forholdet mellom de forskjellige karbohydrattyper. Og sistnevnte kan medføre variasjoner i relativ fruktoseindeks.
Variasjonene kan skyldes artsforskjeller eller de kan skyldes ulike vekstforhold eller ulik modningsgrad.

Det må påpekes at mye forvirring kan oppstå på grunn av de gamle folkelige navnene: «fruktsukker» for fruktose og «druesukker» for glukose. 
Dette fordi for eksempel:
* Appelsin, som jo er en frukt, vanligvis har en relativ fruktoseindeks på mindre enn 0,5. Altså utgjør «fruktsukker» (fruktoseekvivalentene) mindre enn halvparten av sukkeret i appelsiner.
* Epler har en relativ fruktoseindeks på mer enn 0,5, men de inneholder allikevel også en god del glukoseekvivalenter i tillegg til «fruktsukkeret».
* Druer kunne man tro inneholder bare «druesukker», men røde (eller var det de grønne?) druer inneholder faktisk mer fruktose enn glukose (altså er relativ fruktoseindeks >0,5).  Selv de grønne (eller var det de røde?) druene, som riktignok inneholder mest glukose (druesukker), har også en god del fruktose i tillegg.

## Hva relativ fruktoseindeks kan brukes til

En matvares glykemiske indeks er en tallverdi som sier litt om hvordan denne matvaren påvirker kroppens blodsukker, sammenlignet med hvordan andre matvarer gjør det.
I flere år har glykemisk indeks blitt brukt som grunnlag for kostholdsanbefalinger til å forebygge og bekjempe metabolsk syndrom og hjerte-/karsykdommer. Nyere forskning har derimot antydet at det kanskje heller er det totale eller relative fruktoseekvivalentinnholdet, i maten, man bør fokusere på. 

## Se også
* Glykemisk indeks
Stabile versjoner

* *Stabile versjoner* er en del av et begrepsapparat fra versjonshåndtering av programvare
* Stabile versjoner (Mediawiki) er en utvidelse for å merke dokumentversjoner i Mediawiki
Nera (elv i Russland)

**Nera** (russisk: Нера) er ei elv i republikken Sakha i Russland. Den er ei høyre sideelv til Indigirka, og dannes ved samløpet av elvene Deljankir og Khudzjakh. Den løper sammen med Indigirka i gullgruvebyen Ust-Nera, som ligger ved Kolymaveien. Nera er 331 kilometer lang, og har et nedbørfelt på .

Elva fryser til i oktober og er islagt til vårløsningen i mai/juni.

## Referanser
Samarbeid mellom eks-Beatles

:*Denne siden er om kunstneriske samarbeid. For sosiale og andre sammenkomster, se [[The Beatles]] og individuelle biografier.*

Siden bruddet av The Beatles i 1970, har de tidligere medlemmene i bandet vært involvert i diverse samarbeid med hverandre, inkludert:
*Album og single-innspillinger som involverer mer enn en eks-Beatle (som musikere, eller andre roller, sånn som produsent.);
*Konsertopptredener.
Disse er med i tabellene nedenfor. Samarbeidene som begynte før bruddet er inkludert for historisk interesse. Startdatoen på samarbeidet, innspillingsdatoen eller konsertdatoen, utgivelsesdato.

## Albums

## Singler

## Live-opptredener
Live-opptredener med to eller fler eks-Beatles. Separate opptredener på samme begivenhet tells ikke.

## Referanser og notater
Nera (elv i Romania)

**Nera** (rumensk: *Nera*, ungarsk: *Néra*, serbisk: Нера) er ei elv vest i Romania. Den er spesielt kjent for sine slukter. Nera har utspring i Semenicfjellene, og renner gjennom en 30 kilometer lang og opptil 600 meter dyp karstslukt, som utgjør kjerneområdet av nasjonalparken Nerasluktene (rumensk: *Cheile Cheile Nerei-Beușnița*).

Over de nederste 15 kilometrene danner Nera grensen mellom Romania og Serbia, og munner ut i Donau ved Bela Crkva.

## Eksterne lenker
Nerasluktene
Beyond Here Lies Nothin’

**«Beyond Here Lies Nothin'»** er åpningssporet på Bob Dylans studioalbum, *[[Together Through Life]]*, utgitt i 2009. Tittelen er et sitat av den antikk-greske poeten Ovid. Sangen var tilgjengelig som en gratis nedlastning på Dylans offisielle hjemmeside fra mandag 30. mars til tirsdag 31. mars. Bilder satt til sangen (som fungerte som en musikkvideo) premierte på Amazon tirsdag 21. april. Bildene er tatt av Bruce Davidson og baserer seg på 50-tallets Brooklyn. 

Som mye av Dylans senere arbeid, er sangen produsert av ham selv under pseudonymet, Jack Frost. 

Sangen ble brukt i traileren for den andre sesongen av HBOs True Blood, og var også med i sesongavslutningen. Den episoden hadde tittelen *Beyond Here Lies Nothin'.*

## Referanser


## Eksterne lenker
* Bob Dylan snakker om sitt nye album med Bill Flanagan
Motorikk

**Motorikk** (fra tysk *Motorik*, via senlatin *motor*, «det som setter noe i bevegelse») innbefatter alle funksjoner og prosesser som er med å styre og kontrollere våre kroppslige bevegelser. Motorikk deles inn i *finmotorikk* og *grovmotorikk*. 

Grovmotorikk er større bevegelser som involverer armer, ben, føtter eller hele kroppen, som å krype, løpe og hoppe. Finmotorikk er ting som å plukke opp ting mellom tommel og pekefinger, vrikke tærne i sand eller lepper og tunge for å smake eller føle ting.

## Begrepsavklaring
* Motorikk er samspill mellom nerve og muskel
* Motorikk er handling
* All synlig atferd er motorikk
* Evnen til å mestre bevegelsesferdigheter under vekslende vilkår
* Motorikk er bevegelsesevne

## Se også
* Bevegelse
* Motor

## Referanser
Nera (andre betydninger)

**Nera** kan vise til:

*NERA – et norsk tidligere selskap 
*Nera (elv i Romania) – ei sideelv til Donau
*Nera (elv i Italia) – ei sideelv til Tiber
*Nera (elv i Russland) – ei sideelv til Indigirka i republikken Sakha
Rip It Up

**«Rip It Up»** er en amerikansk rock and roll-sang, skrevet av Robert Blackwell og John Marascalco. Den ble først utgitt på singler av Bill Haley and His Comets (Decca 30028) og Little Richard (Specialty) i 1956.

## Andre versjoner
Elvis Presley spilte inn en coverversjon i Radio Recorders, Nashville, 3. september 1956. Sangen ble utgitt på LP-platen *[[Elvis (album)|Elvis]]* (RCA Victor RPM 1382) 19. oktober 1956 og på EP-platen *Elvis Volume 1* (RCA Victor EPA 992) i oktober 1956.

Roald Stensby and his Rocking Dukes spilte den inn 30. oktober 1959. Den ble utgitt på EP-platen *King Roald at Jordal Amfi* (Odeon GEON&nbsp;40).

Chuck Berry spilte inn en coverversjon, som ble utigtt på LP-platen *New Juke-Box Hits* (Chess Records LP-1456) i mars 1961. Produsenter var Leonard Chess og Phil Chess.

John Lennon utgav en coverversjon på albumet *Rock'n'roll* i 1975 i en medley med «Ready Teddy». Produsenter var John Lennon og Phil Spector.

I 1978 utgav Billy «Crash» Craddock «Rip It Up» på albumet *Turning Up and Turning On*.

The Beatles fremførte den i et medley med «Blue Suede Shoes» og «Shake, Rattle and Roll» på albumet *The Beatles Anthology 3*.

Little Richard fremførte også sangen på PBS' special, *Doo Wop 51*.

Everly Brothers utgav en coverversjon av denne sangen i 1959 (# 57 på den australske singlelisten, men ingen listeplasseringer i USA eller Storbritannia).

## Norske versjoner
Bjørn Langli, Viggo Sandvik Hansen og Tande-P har skrevet norske tekster. Langlis versjon heter «Ola Dunk». Sandvik Hansens versjon bærer tittelen «Lørdagskveld». Tande-Ps versjon heter «Haraball».

### Innspillinger

## Listeplasseringer

## Referanser
Lesogorskij

**Lesogorskij** (russ.: Лесогорский, finsk: *Jääski*, eldre svensk: *Jääskis*) er et tettsted i Vyborg rajon i Leningrad oblast, Russland. Tettstedet ligger ved elven Vuoksen på Det karelske nes. Navnet *Lesogorskij* ble tildelt i 1948. Lesogorskij hadde  innbyggere i 2002.

Før 1944 var Jääski en finsk kommune i Viborgs län. Antall innbyggere i kommunen var  i 1939. Gjennom grensetrekningen  i 1944 ble 85 % av landarealet i Jääski avstått til Russland, herunder den viktige indistribyen Enso. Skogindustribedriften Enso-Gutzeit Oy flyttet fra Enso i forbindelse med evakueringen.

De områder av Jääski som ikke ble avstått til Russland, ble i 1948 innlemmet i kommunene Joutseno, Ruokolax og Imatra.

## Eksterne lenker
* Artikkel om Jääski i Nordisk familjebok, bind 13, spalte 482, 1910
* Kart over Jääski
When I Come Around

**«When I Come Around»** er en singel fra det amerikanske punkrockbandet Green Day ugitt januar 1995. Sangen er den siste av i alt fem sanger som er blitt ugitt som singel fra Green Days suksessalbum *[[Dookie]]*. Sangen ble fort en radiohit og var Green Days mest spilte låt på radio fram til 2005 da *[[Boulevard of Broken Dreams]]* gikk forbi.

## Musikkvideo
Musikkvideoen ble regissert av Mark Kohr og viser bandmedlemmene vandrende rundt i San Francisco og Berkeley, California nattestid sammen med scener der folk gjør ting relatert til teksten. Man får også se glimt av Green Days venn Jason White og hans daværende kjæreste. Jason White er i dag backup gitarist i Green Day.
Trafikklys-koalisjon

**Trafikklys-koalisjon** (tysk: *Ampelkoalition*) er et begrep som ble tatt i bruk i tysk politisk debatt for å betegne en koalisjon mellom SPD, FDP og De grønne. Disse partienes farger er rød, gul og grønn, som er fargene i trafikklys (tysk: *Ampel*).

Den første trafikklys-koalisjonen var fra 1990 til 1994 på delstatsnivå i Brandenburg. På delstats- og kommunalt nivå fantes det etter dette flere slike koalisjoner. Også etter forbundsdagsvalget i 2005 ble en trafikklys-koalisjon debattert, men denne løsningen ble avvist av FDP.

I norsk sammenheng har begrepet blitt brukt om et eventuelt regjeringssamarbeid mellom Arbeiderpartiet, Senterpartiet og Kristelig Folkeparti.

Betegnelsen brukes også i østerriksk og britisk politikk.

## Referanser
Melbær

**Melbær** (*Arctostaphylos uva-ursi*) er en vintergrønn busk i lyngfamilien som ofte danner store tepper på bakken. Bærene er røde og runde, stengelen brun, bladene grønne og de klokkeformede blomstene er lyserosa. Den vokser på furumoer, lyngheier, fjellknauser og i sand.

De kan lett forveksles med tyttebær.

## Referanser


## Eksterne lenker
*
Tiomila

**Tiomila ''«10Mila»*** er en [[orientering]]s[[stafett]] som arrangeres årlig i månedsskiftet april-mai i Sverige. Herrestafetten heter går over ti etapper med start lørdag kveld og målgang søndag morgen. En av etappene i Tiomila er den *'Långa natten'''. Damestafetten går i dagslys på lørdag og har fem etapper.

Sammen med Jukola-stafetten i Finland er Tiomila den mest kjente orienteringsstafetten for klubblag.

## Historikk
Tiomila ble avholdt første gang i 1945 med start i Uppsala og mål i Enebyberg. I 1977 kom det til en dameklasse, Damkavlen (tidligere også kalt Tvåmila). Damestafetten blir avgjort over fem etapper. I 1992 kom det også til en ungdomsklasse. Dame- og ungdomsstafetten løpes på lørdag ettermiddag. Enkelte år siden 2000 har det også vært holdt egne stafetter for veteranklassen og en såkalt åpen klasse. 

Navnet Tiomila skal hentyde til den totale lengden lagene tilbakelegger, men dette varierer fra år til år. De korteste etappene er på rundt 6 kilometer, mens den lengste, «Långa natten», kan være på 16-18 kilometer. 

Fra 1970-årene og fremover var det flere norske lag med ambisjoner og potensial til å kunne ta seieren, men det var først i 1997 det ble en norsk vinner i herreklassen ved Bækkelagets SK. Halden SK er, med sine ni seire, den klubben som har vunnet herrestafetten flest ganger. Tore Sandvik har løpt på Haldens vinnerlag åtte ganger, og er den løperen med flest seire i Tiomila.

I 1983, den syvende gangen damestafetten ble avholdt, ble det norsk seier ved Romerikslaget. Fredrikstad SK ble første norske lag til å vinne ungdomsstafetten da de seiret i den fjerde utgaven i 1995.

Rettighetene til stafetten innehas av Tiomila-foreningen, som er et samarbeid mellom ti klubber i området rundt Stockholm. Stafetten har derfor vært arrangert i den delen av Sverige. I 2009 avvek man fra dette ved å legge arrangementet til Perstorp i Skåne. I 2016 og 2017 ble det gjort nye unntak, ettersom Tiomila ble arrangert i henholdsvis Falun og Göteborg.

## Vinnerlag i Tiomila

## Statistikk

### Flest seire i herrestafetten

### Flest seire i damestafetten

### Flest seire i ungdomsstafetten

## Eksterne lenker
* Arrangementets hjemmeside
Kari Karlsen

**Kari Karlsen** (født 1952) er en norsk tidligere høydehopper som representerte Oslo IL. Hun vant kongepokalen i 1971.

Hun kom på tiendeplass ved EM i friidrett innendørs 1970, ellevteplass ved EM i friidrett innendørs 1971 og trettendeplass ved EM i friidrett innendørs 1974. 

På nasjonalt nivå ble hun norgesmester i årene 1970-1973, og fikk sølv i 1969 bak Anne Lise Wærness. I 1970/71 forbedret hun den norske rekorden fire ganger fra 1,74 meter til hennes personlige bestmerke på 1,80 meter, fra juli 1971 i London. Hun ble med det første norske kvinne over 1,80 meter i høydehopp.

## Medaljer i norske mesterskap

## Referanser
Singapore under Sommer-OL 1948

**Singapore under Sommer-OL 1948**. En sportsutøver fra Singapore deltok under Sommer-OL 1948 i London. Det var første gangen som Singapore deltok i et OL, de vant ikke noen medaljer.  

## Medaljer

## Referanser
Argentina under Sommer-OL 1948

**Argentina under Sommer-OL 1948**. Ethundrenittini sportsutøvere, 188 menn og 11 kvinner, fra Argentina deltok i flere sporter, basketball, boksing, friidrett, landhockey, seiling, vannpolo, under Sommer-OL 1948 i London. Argentina kom på trettendeplass med tre gull-, tre sølv og en bronsemedalje.

## Medaljer

## Medaljevinnerne

## Kilder
* Resultater og profilside  på sports-reference.com
Juvenil idiopatisk artritt

**Juvenil idiopatisk artritt** (JIA) er en kronisk revmatisk leddsykdom som oppstår hos barn og ungdom under 16 år. Diagnosen kalles også barneleddgikt. *Idiopatisk* betyr at man ikke vet årsaken til sykdommen, og *juvenil* betyr i dette tilfellet at symptomene oppstod før 16 års alder. For å få diagnosen barneleddgikt må man ha hatt betennelse i ett eller flere ledd i minst 6 uker før man har fylt 16 år. Diagnosen hadde tidligere betegnelsen Juvenil revmatoid artritt (JRA).
Bowler Wildcat

**Wildcat** er en løpsbil fra britiske Bowler Offroad.  Den er en videreutvikling av Bowler Tomcat, og er basert på komponenter fra Land Rover Defender.  Wildcat har vært brukt i forskjellige rally raid, hvor det mest kjente er Rally Dakar.

Produksjonsrettighetene til Wildcat ble solgt til QT Services i desember 2007, og de støtter eksisterende Wilcat-eiere, mens Bowler har konsentrert seg om etterfølgeren Nemesis.

## Teknisk

Wildcat har en rørramme med integrert veltebur som en del av rammestrukturen.  Karosseriet er laget av glassfiber.

Hjulopphenget bruker aksler fra Land Rover Discovery framme og bak.  Framakselen er heng opp i radiusarmer og et panhardstag.  Bakakselen henger i radiusarmer og en Watts-oppheng.

Opprinnelig kom Wildcat med et utvalg på V8-motorer i enten 4, 4,6 eller 5 liter med forskjellige ytelser, eller en 2,2 eller 2,5 liter turbodiesel.

Et uvanlig tilleggsutstyr var en løfteanordning fast montert under bilen.  Denne kunne løfte høyere enn understellet kunne bevege hjulene, og var men å få kjøretøyet opp fra bløtt underlag eller å lette hjulbytte.  Anordningen besto av en stor stålplate på en hengslet ramme under kjøretøyet mellom akslene.  En hydraulisk sylinder, styrt fra innsiden av kjøretøyet, dyttet denne platen ned.  Platen fungerte også som skliplate i fart.

## Eksterne lenker
*
Ikkeangrepspakt

**Ikkeangrepspakt** er en internasjonal avtale mellom to eller flere stater hvor de er enige i å unngå krig eller væpnet konflikt mellom hverandre, og løse sine tvister via fredfulle forhandlinger. Tidvis kan slike avtaler inkludere en forpliktelse om å unngå væpnet konflikt selv om deltagerne seg imellom er i krig med et tredje land, inkludert allierte av en av deltakerne.

Ikkeangrepspakt var en populær form for internasjonal enighet etter den første verdenskrig i 1920- og 1930-årene, men har i stor grad vært lite benyttet etter den andre verdenskrig. Den mest kjente er Molotov–Ribbentrop-pakten fra 1939 mellom Sovjetunionen og det nasjonalsosialistiske Tyskland som varte til 1941 da sistnevnte angrep Sovjetunionen i Operasjon Barbarossa. Eksempler på slike avtaler i historien er:

* Kalliasfreden (458 f.Kr.)
* London-traktaten (1518)
* Sovjetisk-polske ikkeangrepspakt (1932)
* Tysk-polske ikkeangrepspakt (1934)
* Fransk-sovjetiske avtale om gjensidig støtte (1935)
* Tysk-estlandske ikkeangrepspakt (1939)
* Tysk-latvisk ikkeangrepspakt (1939)
* Sovjetisk-japanske pakt (1941)

I løpet av forhandlingene mellom USA og Nord-Korea i 2003 tilbød Nord-Korea etter hvert å fjerne sine kjernefysiske våpenprogram om begge sider signerte en ikkeangrepspakt (sammen med tallrike andre betingelser). Til dags dato har imidlertid en ikkeangrepspakt mellom de to nasjonene ennå ikke blitt formulert.
Rodolfo Rivademar

**Rodolfo Rivademar** (født 19. oktober 1927, død 15. oktober 2013) var en argentinsk seiler som deltok i de olympiske leker 1948 i London.

Rivademar vant en olympisk sølvmedalje i seiling under Sommer-OL 1948 i London. Han var med på den argentinske båten «Djinn» som kom på andreplass i  R-klasse, bak den amerikanske båten «Llanoria». Seilingene  ble avviklet utenfor Torquay i perioden 3. til 12. august 1948. Mannskapet på «Djinn» besto av Enrique Sieburger, Emilio Homps, Rufino Rodriguezde la Torre, Rodolfo Rivademar og Julio Christian Sieburger

## OL-medaljer
* 1948  London &ndash;  Sølv i seiling,  R-klasse  Argentina

## Eksterne lenker
* 
* Nekrolog for Rivademar (spansk)
Anne Lise Wærness Wraa

**Anne Lise Wærness Wraa** (født 1951) er en norsk tidligere høydehopper og diskoskaster. Hun representerte klubbene Sportsklubben Freidig og IL i BUL. 

Hun deltok under sommer-OL i 1968 i Mexico, men ble slått ut i kvalifiseringen, der hun greide 1,60 meter. Tsjekkiske Miloslava Hübnerová-Rezková vant OL-gull med 1,80. 

Hun ble norgesmester sju ganger i perioden 1967–1973 fordelt likt på høydehopp og diskoskast. Fra 1967 til 1970 forbedret hun den norske rekorden i høydehopp åtte ganger, centimeter for centimeter med 1,67 16. mai 1967 og sist, 1,74 25. juli 1970.

Med 46,06 meter som beste diskoskast er hun per 1. januar 2016 fortsatt topp 30 gjennom alle tider i Norge.

Wærness ble rangert som nummer 176 på listen over de tusen beste idrettsutøverne i Trøndelag i avisa *Nidaros* sin kåring i 2022.

## Medaljer i norske mesterskap

## Referanser




## Eksterne lenker
*
Bowler Off Road

**Bowler Off Road** er en produsent av løpskjøretøyer basert på Land Rover Defender, Discovery og Range Rover. Selskapet holder til i Hazelwood, nær byen Belper i Derbyshire i Storbritannia.  Kjøretøyene deres er mye brukt i rally raid, mest kjent er Rally Dakar.

Selskapet ble stiftet av Drew Bowler som opprinnelig hadde utviklet Bowler Tomcat som ble videreutviklet til Wildcat. I desember 2007 ble produksjonsrettighetene til Wildcat solgt til Qt Services, og Bowler konsentrerte seg på deres nye produkt, Nemesis.

## Kilder

## Eksterne lenker
*
Eric Ericson Award

**Eric Ericson Award** er en internasjonal konkurranse for yngre kordirigenter og arrangeres i Sverige hvert tredje år. Konkurranse er oppkalt etter dirigenten Eric Ericson. Prissummen er på SEK 100&nbsp;000.

Konkurransen ble opprettet på initiativ av Uppsala universitets Körcentrum og arrangeres hvert tredje år i samarbeide mellom Körcentrum, Rikskonserter, Eric Ericsons stiftelse, Sveriges Radio, Berwaldhallen, Barents Körcentrum, Europa Cantat og International Federation for Choral Music (IFCM).

Den svært prestisjefylte konkurransen gjennomføres i tre omganger. I første omgang velges de 16 konkurrerende ut etter de bånd og videoopptak de sendte inn. Deretter konkurrerer de seksten i noen dager der de øver og opptrer med noen av Sveriges fremste kor. Fire konkurrenter deltar siden i en finale i Berwaldhallen og dirigerer da Radiokören.

## Liste over prisvinnere
*2009 – Kjetil Almenning, Norge
*2006 – Martina Batič, Slovenia
*2003 – Peter Dijkstra, Nederland

## Eksterne lenker
* Eric Ericson Award
* Martina Batič
* Peter Dijkstra
* "First announcement" for konkurransen i 2009
Epiglottis

**Epiglottis** eller **strupelokket** er en tynn bruskflik som er dekket av en slimhinne som beskytter stemmespalten. Denne er vanligvis oppfelt, men ved svelging felles strupelokket ned slik at væske og mat ikke kan komme ned i luftrøret, men passerer videre til spiserøret. Epiglottis er en av de tre store bruskdelene som utgjør strupehodet.

Epiglottis ble første gang beskrevet av Aristoteles, men dets funksjon ble først definert av Vesalius i 1543. Begrepet ble innført på 1610-tallet fra senlatin, *epiglottis*, avledet fra greske *epiglottis*, bokstavelig «(det som er) på tungen» fra *epi*, «på», + *glottis*, fra *glotta*, variant av *glossa*, «tunge».

## Referanser


## Eksterne lenker
*
Exportpriset

**Exportpriset** er en pris som ble innstiftet i 1997 av Sveriges regjering. Prisen deles ut under Grammis til noen som i det foregående kalenderår har bidratt til at musikk eksporteres fra Sverige for å spre et positiv bilde av Sverige.

## Liste over prisvinnere

## Eksterne lenker
* Exportpriset
Rolf Holger

**Rolf Holger** (født 26. september 1903, død 19. juni 1969) var en norsk organist, pianist og komponist. Han var organist i Manglerud kirke, men er særlig kjent som organist i NRKs radioandakter, hvor han sammen med Sigvart Fotland spilte til salmene som ble sunget av Andaktskvartetten. Holger var også en etterspurt akkompagnatør, og han akkompagnerte sangeren Olav Werner på over 300 konserter over hele landet. Han akkompagnerte også Aase Nordmo Løvberg på hennes konsertreiser. Han var også akkompagnatør på mange plateinnspillinger, blant andre med Peder Alhaug. I 1950 var han solist ved uroppførelsen av Eivind Grovens *Klaverkonsert* med Harmonien i Bergen. Dirigenten var Olav Kielland. Rolf Holger var frimurer og gjorde tjeneste som organist ved logemøter i Stamhuset i Oslo.

Han var gift med Sofie Almgren (1916–1989).

## Bibliografi
* *Norske religiøse folketoner for en sangstemme med akkompagnement* 1973 ISBN 82-00-04728-8
* *Å Jesus, store Gud (musikktrykk)*, tekst Tore Ørjasæter (For blandet kor) 

## Referanser
Peridot

**Peridot** er en olivengrønn halvedelstein. De rene krystallene, den grønne smykkesteinsvarianten av mineralet olivin kalles *peridot*.

Peridot er dannet under enormt trykk i nærheten av mantelen i jordas indre. Siden har den blitt presset opp til overflaten. Peridot har hardhet under 7.

Noen av verdens største og vakreste peridoter, med  edelstenskvalitet, kommer fra Åheim, på Sunnmøre (Møre og Romsdal). Den er den mest utbredte av de norske edelsteinene og den eneste som i dag utvinnes og eksporteres. Peridoten fra Åheim er kjent for sin intense grønn-farge, og renhet. Peridot av smykkesteinskvalitet blir også funnet på øya Zebirget i Rødehavet og i Burma. De mest kjente fasettslipte peridotene i verden, er på over 200 karat og er innpreget i gull i «The Shrine of the Magi» i Køln.

Peridot var barokktidens mest populære smykkestein og skulle bl.a. bringe lykke til eieren. Peridot er fødselssteinen for de som er født i august og står for berømthet, styrke og energi. På Hawaii representerer den tårene til vulkangudinnen Pele.

## Funn i Norge
I Norge er peridot funnet på noen få lokaliteter, som Åheim, Rana og Skjåk. Det er også funnet peridot i olivinbrudd i Bjørkedalen, Norddal og Tafjord samt i dunittforekomster i Hornindal og på Gurskøy.

## Referanser


## Eksterne lenker
* 
* Peridot – Naturhistorisk museum i Oslo
* Peridot – the Evening Emerald (engelskspråklig)
* Edle steiner fram i lyset
Merkedammen

**Merkedammen** er et vann i Aulielvvassdraget i Tønsberg kommune i Vestfold. Vannet er kjent som utfartsområde for folk i Tønsbergregionen.

Merkedammen reguleres av en dam, trolig anlagt for tømmerfløting, men også som vannmagasin for mølledriften ved Aulielva.

Merkedammen er også kjent for å være et av de beste fiskevannene i Vestfolds innland.

## Referanser
Salmi

**Salmi** (russ.: Салми, finsk: *Salmi*, eldre svensk: *Salmis*) er en kommune i Pitkjaranta (finsk: Pitkäranta) rajon i russisk Karelia. Kommunen ligger ved innsjøen Ladoga. Antall innbyggere er rundt . 

Før 1944 var Salmi en finsk kommune i Viborgs län. I 1939 var antall innbyggere i kommunen , de fleste av dem ortodokse.

Den russiske kommunen Salmi stemmer ikke helt overens med den tidligere finske kommunen.

## Vennskapsbyer
*  Pielavesi, Norra Savolax, Finland

## Eksterne lenker
* Artikkel om Salmi i Nordisk familjebok, bind 24, spalte 485, 1916
* Kart over Salmi
Noemí Simonetto de Portela

**Noemí Simonetto de Portela** (født 1. februar 1926 i Buenos Aires, død 20. februar 2011) var en argentinsk friidrettsutøver som konkurrerte i sprintløp, hekkeløp, lengdehopp og høydehopp. Hun har 11 gullmedaljer fra søramerikanske mesterskap i friidrett gjennom 1940-tallet, og fikk OL-sølv i lengdehopp under Sommer-OL 1948 i London.

## Idrettskarriere
Simonetto deltok i Søramerikansk mesterskap i friidrett 1941, som ble arrangert i Argentina, og fikk der bronse i lengdehopp og høydehopp, og Argentina vant 4 x 100 meter stafett. Hun deltok igjen i Søramerikansk mesterskap i friidrett 1943, og fikk der gull på 100 meter og i lengdehopp, og hun fikk bronse i høydehopp, bak Ilse Barends og Edith Klempau. I tillegg fikk hun gull på 4 x 100 meter stafett sammen med María Malvicini, Elsa Irigoyen og Ilse Hammerl. Hun vant 80 meter hekk og lengdehopp under Søramerikansk mesterskap i friidrett 1945, og fikk sølv på 100 meter, bak Beatriz Kretschmer. Hun fikk også sølv i høydehopp, der Ilse Barends vant, og hun deltok på Argentinas stafettlag som vant 4 x 100 meter stafett.

Hun fikk fire nye gullmedaljer under Søramerikansk mesterskap i friidrett 1947. Individuelt vant hun 100 meter, 80 meter hekk og lengdehopp, og hun fikk sølv i høydehopp, der Ilse Barends vant mesterskapet for tredje gang på rad. I tillegg fikk Argentina gull på 4 x 100 meter stafett, der hun løp sammen med Alicia Gomez, Maria Spuhr og Nelida Cajide.

Simonetto de Portela vant en olympiske sølvmedalje i friidrett under Sommer-OL 1948 i London. Hun kom på andreplass i lengdehopp med et hopp på 5,60 meter bak ungarske Olga Gyarmati som vant med resultatet 5,695 meter som var ny olympisk rekord.

## Referanser


## Eksterne lenker
* 
*  María Malvicini - Athletics Podium